न्यूयॉर्क में 13 जून को ट्रिबेका फिल्म फेस्टिवल में होगा वर्ल्ड प्रीमियर
Adipurush Trailer to Release Globally on May 9th प्रभास-कृति सेनन स्टारर फिल्म आदिपुरुष के ट्रेलर का इंतजार लगभग खत्म हो चुका है।हाल ही में प्रभास ने सोशल मीडिया पोस्ट शेयर कर बताया कि फिल्म का ट्रेलर 9 मई को ग्लोबल लेवल पर  रिलीज होगा।
प्रभास-कृति सेनन स्टारर फिल्म आदिपुरुष के ट्रेलर का इंतजार लगभग खत्म हो चुका है।हाल ही में प्रभास ने सोशल मीडिया पोस्ट शेयर कर बताया कि फिल्म का ट्रेलर 9 मई को ग्लोबल लेवल पर रिलीज होगा।
18 देशों में रिलीज होगा फिल्म का ट्रेलर
भारत के अलावा फिल्म का ट्रेलर अमेरिका, कनाडा, मिडिल ईस्ट, ऑस्ट्रेलिया न्यूजीलैंड, सिंगापुर, इंडोनेशिया, थाईलैंड, मलेशिया, हांगकांग, फिलीपींस, म्यांमार, श्रीलंका, जापान, अफ्रीका, ब्रिटेन, रूस और मिस्र में रिलीज किया जाएगा।
न्यूयॉर्क के ट्रिबेका फिल्म फेस्टिवल में होगा फिल्म का वर्ल्ड प्रीमियर 
न्यूयॉर्क के ट्रिबेका फिल्म फेस्टिवल में 13 जून को आधी रात फिल्म का वर्ल्ड प्रीमियर होगा। फिल्म फेस्टिवल में फिल्म को मिडनाईट ऑफरिंग के तौर पर पेश किया जाना है। वहीं, बिग स्क्रीन पर फिल्म 16 जून को 3D में रिलीज होगी की जाएगी।
फिल्म आदिपुरुष की कहानी रामायण पर बेस्ड है।ओम राउत फिल्म के डायरेक्टर हैं। फिल्म में प्रभास भगवान राम का किरदार निभाएंगे, जबकि कृति मां सीता के रोल में नजर आएंगी। वहीं, सैफ अली खान रावण का रोल करेंगे।
VFX पर काम करने के लिए आगे बढ़ाई गई रिलीज डेट
इससे पहले फिल्ममेकर्स ने 2022 में फिल्म का टीजर रिलीज किया था। लेकिन, ऑडियंस को टीजर खास पसंद नहीं आया। कई यूजर्स को ये शिकायत थी कि फिल्म में काफी खराब लेवल के विजुअल इफेक्ट्स का इस्तेमाल किया गया है।
इसके बाद विजुअल इफेक्ट्स पर काम करने के लिए फिल्म की रिलीज डेट आगे बढ़ा दी गई। फिल्म जनवरी 2023 में रिलीज होनी थी लेकिन अब फिल्म 16 जून को रिलीज होगी। फिल्म में कृति सेनन, प्रभास, सैफ अली खान, अमिताभ बच्चन, काजोल, सनी सिंह, कीर्ति सुरेश, सोनल चौहान, वत्सल सेठ और तृप्ति तोरडमल भी नजर आएंगे।